Spartalaisia lausumia

**Spartalaisia lausumia** (; ) on Plutarkhoksen *[[Moralia]]*-kokoelmaan (kirja III, 16) kuuluva tutkielma, joka kokoaa nimensä mukaisesti yhteen tunnettujen spartalaisten miesten lausumia.

## Historia

Plutarkhos kirjoitti *Moralian* tutkielmat ensimmäisen vuosisadan lopulla ja 100-luvun alussa jaa. Hän ihaili spartalaisia hyveitä ja kokosi spartalaisten lausumia alun perin kirjallista käyttöä varten, kuten hän teki muunkin aineistonsa kanssa; osa niistä päätyi hänen muihin teoksiinsa. Kokoelma esiintyy Lampriaan nimiin laitetussa Plutarkhoksen teosten luettelossa numerolla 169.

Plutarkhos teki kokoelmasta myös suppeamman valikoiman kokoelmaansa *[[Kuninkaiden ja sotapäälliköiden lausumia]]*, jotta lukijaa ei kuormitettaisi liikaa. Spartalaisten naisten lausumia Plutarkhos kokosi eri teokseen nimeltä *[[Spartalaisten naisten lausumia]]*. Plutarkhos kokosi myös muun muassa tietoja spartalaisten tavoista teokseen *[[Spartalaisten tavat]]*.

## Sisältö

Kokoelmaan kuuluu lainauksia seuraavilta henkilöiltä:

* Agasikles, kuningas
* Agesilaos II, kuningas
* Agesipolis I, Pausaniaan poika, kuningas
* Agesipolis II, Kleombrotoksen poika, kuningas
* Agis II, Arkhidamoksen poika, kuningas
* Agis III, kuningas
* Agis IV, kuningas
* Akrotatos, kuningas
* Alkamenes, Telekloksen poika, kuningas
* Anaksandridas II, kuningas
* Anaksandros, Eurykrateen poika, kuningas
* Anaksilas
* Androkleidas
* Antalkidas, sotapäällikkö ja valtiomies
* Antiokhos
* Areus I, kuningas
* Ariston, kuningas
* Arkhidamidas
* Arkhidamos II, Zeuksidamoksen poika, kuningas
* Arkhidamos III, Agesilaoksen poika, kuningas
* Astykratidas
* Bias
* Brasidas, sotapäällikkö
* Damonidas
* Damis
* Damindas
* Derkylidas, lähettiläänä toiminut
* Demaratos, kuningas
* Ekprepes
* Epainetos
* Euboidas
* Eudamidas I, Arkhidamoksen poika, kuningas
* Eurykratidas, Anaksandridaan poika, kuningas
* Foibidas, sotapäällikkö
* Herondas
* Hippodamos
* Hippokratidas
* Kallikratidas
* Kharillos
* Kleombrotos I, Pausaniaan poika, kuningas
* Kleomenes I, kuningas
* Kleomenes II, Kleombrotoksen poika, kuningas
* Labotas
* Leon, Eurykratidaan poika, kuningas
* Leonidas I, Anaksandridaan poika, kuningas
* Leotykhidas I, kuningas
* Leotykhidas II, Aristonin poika, kuningas
* Lokhagos
* Lykurgos, kuningas
* Lysandros, sotapäällikkö
* Namertes
* Nikandros, kuningas
* Paidaretos
* Panthoidas
* Pausanias, Kleombrotoksen poika, sotapäällikkö
* Pausanias, Pleistoanaksin poika, kuningas
* Pleistarkhos, kuningas
* Pleistoanaks, kuningas
* Polydoros, kuningas
* Polykratidas
* Soos, kuningas
* Teleklos
* Thearidas
* Thektamenes
* Themisteas
* Theopompos, kuningas
* Thorykion
* Zeuksidamos
* useita tuntemattomia

Teoksen tekstistä näkyy käsikirjoitusperinteen ongelmallisuus: vaikka spartalaiset puhuivat doorilaista murretta, sanonnat esiintyvät joissakin Plutarkhoksen käsikirjoituksissa vaihtelevasti doorilaisella, attikalaisella tai jopa aiolialaisella murteella. Tämä selittyy kirjallisella käytänteellä, jossa puhujien murre mukautettiin lukijan kieleen, ja murteet olivat oletettavasti sekaisin jo Plutarkhoksen käyttämissä lähteissä.

## Lähteet

## Kirjallisuutta

* Plutarch: *Sayings of Spartans*. Teoksessa 

## Aiheesta muualla

* Πλούταρχος: *[https://el.wikisource.org/wiki/Αποφθέγματα_Λακωνικά Αποφθέγματα Λακωνικά]*. Wikiaineisto. 
* Plutarch: *Sayings of Spartans* 
** Sayings of Spartans (main)
** Sayings of Spartans: Agesilaus the Great
** Sayings of Spartans: Lycurgus
** Various sayings of Spartans to fame unknown